cyanic-selkie/wikianc huggingface dataset:
Tåkeklokke
Tåkeklokke er nemninga på ei klokke som vert nytta til å varsle og orientere skip og båtar om leia og farene i farvatnet når det ligg skodde. Tåkeklokker var dei fyrste tåkesignala som vart teke i bruk, og har òg vert nytta i Noreg. I åra mellom 1890 og 1910 vart det til dømes sett opp fleire tåkeklokker i Oslofjorden, og eit par av dei står framleis, Søndre Langåra tåkeklokke og Elle tåkeklokke. No er alle tåkeklokkene teke ut or bruk, men det er ikke så mange tiåra sidan at dei kunne høyrast når tåka låg over sjøen.
I samband med Nasjonal verneplan for fyrstasjoner frå 1997 har Riksantikvaren freda fem tåkeklokker i samarbeid med Kystdirektoratet, og Elle og Søndre Langåra tåkeklokker er mellom desse, slik at altså to av klokkene ligg ved Oslofjorden, og dessuten i den same kommunen, Frogn kommune i Akershus fylke. 83 fyr­stasjoner langs kysten er òg freda.
Tåkeklokkene var frittståande klokketårn bygde etter standardteikningar, og prega av den arkitekturstilen som vart kalla sveitserstil. Klokka slog kontinuerlig sine slag når tåka låg, og vart drivne av urverk som måtte dragast opp med jamne mellomrom. Vanlegvis var det likevel ikkje mannskap som budde fast på tåkeklokkene, slik det var på dei litt større fyra. Ei av dei få tåkeklokkene her i landet som hadde fastbuande mannskap, var Søndre Langåra tåkeklokke, og attmed tåkeklokka står framleis det vesle bustadhuset, naustet og uthuset, små og tilpassa vêret og tilhøva elles på denne nakne, låge luten av øya som tåkeklokka låg på. Fredninga av tåkeklokka gjeld likeeins husa, og dessutan området ikring anlegget.
Haugsholmen fyrstasjon
Haugsholmen fyrstasjon er eit fyr som ligg på den vesle øya Frekøy mellom Vanylvsgapet og Vanylvsfjorden nord for Stad, i Sande kommune på Sunnmøre.
Fyret vart oppretta i 1876. Fyrlykta er bygd inn i eine hjørnet på fyrbygningen. Området er verna etter lov om naturvern og det er restriksjonar om å gå i landet på øya. Fyret er derfor ikkje restaurert.
Stokkasjøen
Stokkasjøen er ei lita bygd på Helgelandskysten, sør i Nordland fylke. Bygda ligg nord for Vistenfjorden i Vevelstad kommune. Næraste flyplass ligg i Sandnessjøen (Stokka).
Stokkasjøen har samband med ferjeruta Forvik-Tjøtta, dette er vanlegaste reisemåte for å komme dit. Stokkasjøen grensar mot Visthus, som det også er mogleg å reise med hurtigbåt frå.
Châteaulin
Châteaulin (bretonsk Kastellin) er ein liten by og kommune nordvest i Frankrike. Han er sous-préfecture (underprefektur) i departementet Finistère i regionen Bretagne, og har om lag 5 000 innbyggjarar.
Geografi
Châteaulin ligg i den sentrale dalen i Finistère midt mellom Quimper i sør og Brest i nord ved elva Aulne og Canal de Nantes à Brest. I evst ligg åsane Menez-Hom som skil byen frå halvøya Crozon og Douarnenezbukta, som fører ut i Atlanterhavet.
Morlaix
Morlaix (bretonsk Montroulez) er ein liten by og kommune nordvest i Frankrike. Han er sous-préfecture (underprefektur) i departementet Finistère i regionen Bretagne, og har om lag 16 000 innbyggjarar.
Bybilete vert dominert av ein 58 meter høg og 285 meter lang viadukt, bygd i 1864 på jernbanelinja mellom Paris og Brest. I dag nyttar lyntoget TGV traséen.
Åge Storhaug
I 1965 vart han tildelt Morgenbladets Gullmedalje. I 2001 vart han utnemnd til æresmedlem i Norges Gymnastikk- og Turnforbund.
Gaula
Gaula er ei elv i kommunane Sogndal og Sunnfjord i Vestland. Gaula byrjar som to elvar som går saman til ei. Den nordlege delen byrjar som utløp frå Tredjevatnet i Førde og renn vestover gjennom Grøningsstølsvatnet, Haukedalsvatnet og Lauvavatnet før ho renn ut i Viksdalsvatnet. Den sørlege delen byrjar som utløp frå Nystølvatnet på Gaularfjellet og renn vestover gjennom Myravatnet i Gaular før ho òg renn ut i Viksdalsvatnet. Frå Viksdalsvatnet renn Gaula vestover, mellom anna gjennom Hestadfjorden, før ho renn ut i Dalsfjorden.
Blu-ray Disc
Blu-ray Disc (forkorting BD) er eit optisk lagringsmedium utvikla av ei gruppe elektronikkselskap, først og fremst for avspeling av høgoppløyst film. Blu-ray konkurrerte med HD-DVD om å verte den neste standarden for optiske medium, det vil seie etterfølgjaren til DVD. Etter at Toshiba 19. februar 2008 uttalte at dei avslutta satsinga si på HD-DVD, var det Blu-ray som vart denne etterfølgjaren.
Regionkoding
Regionskodinga på Blu-ray er delt i tre regionar:
Vikeså
FN-parken
FN-parken ligg attmed E39 sør på Vikeså, med ein bauta til minne over den første norske soldaten som omkom i FN-teneste. Berre 20 år gamal vart Anbjørn Ingolf Gjedrem drepen av bajonettstikk 15. desember 1957 av ukjende inntrengjarar i Rafah-leiren, der han tenestegjorde for DANOR III-bataljonen til UNEF. Tidlegare FN-ambassadør Ole Ålgård stod for avdukinga av minnebautaen, som vart reist av Rogaland FN-veteranforening, på FN-dagen i 1994. I 2005 vart der reist åtte miniatyrbautaer over dei andre frå Rogaland som har omkome i FN-teneste.
Provinsen Cosenza
Provinsen Cosenza (italiensk Provincia di Cosenza) er ein provins i regionen Calabria i Italia. Hovudstaden er byen Cosenza. Provinsen har eit areal på 6 650 km² og totalt 713 095 innbyggjarar (2013). Det er 155 kommunar i provinsen.
Provinsen Cosenza har samfunn der oksitansk språk vert nytta (òg kalla Langue d'oc) i Guardia Piemontese, og oppstod då valdensarar eller Vaudoisrørsla, flykta hit for å unngå religiøs forfølging på 1200- og 1300-talet. Det er òg eit stort samfunn av arbëreshë-albanarar, som slo seg ned i Italia på 1400- og 1500-talet.
Kaj Leo Johannesen
Kaj Leo Holm Johannesen er ein færøysk politikar som var lagmann på Færøyane frå 2008 til 2015.
Kaj Leo Johannesen er tidlegare skipsførar og medeigar av Farex, eit fiskeeksportfirma.
Johannesen var frå 1997 til 2000 byrådsmedlem i Tórshavn, og lagtingsmedlem sidan 2002. Han var landsstyresmann for utanrikssaker (utanriksminister) frå 2004 til 2008. I 2004 vart han òg leiar for det liberalkonservative partiet Sambandsflokkurin (Sambandspartiet).
26. september 2008 blei Kaj Leo Johannesen vald som lagmann i ei koalisjonsregjering mellom Sambandsflokkurin, det sosialdemokratiske partiet Javnaðarflokkurin og det konservative Fólkaflokkurin (Folkepartiet). Johannesen legg mellom anna vekt på å knyta Færøyane nærare til EU.
Johannesen er òg ein tidlegare fotballspelar. Han var målmann for den færøyske klubben HB Tórshavn i 16 år (1984–2000), og blei færøysk meister i 1988, 1990 og 1998. Han spelte òg 4 landskamper for Færøyane sitt A-landslag i 1991 og 1992.
Johannesen er gift med Jórun Johannesen. Dei har sønene Heina og Jákup og bur i Tórshavn.
Nuba i Hebron
Nuba (arabisk نوبا) er ein palestinsk landsby som ligg 11 kilometer nordvest for Hebron. Landsbyen høyrer til Hebron guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 4 336 i 2007.
Historie
Landsbyen er nemnt seint på 1300-talet i eit dokument av mamelukk-sultanatet som styrte Palestina frå Kairo, der tre landsbybuarar er kalla «ar'ru'asā (leiarane) i landsbyen Nūbā».
Osmansk tid
I 1883 skildra Palestine Exploration Fund i Survey of Western Palestine Nuba som «ein liten landsby oppå ein låg ås, med ein brunn kring 1,5 km mot aust.»
Det britiske mandatet
I folketeljinga i 1922 hadde Nuba' 357 innbyggjarar, alle muslimar. Dette hadde auka i folketeljinga i 1931 til 611 muslimar, i 140 hus.
I 1945 var folketalet i Nuba 760 arabarar, som eigde 22 836 mål land i følgje ei offisiell landmåling. 403 mål var plantasjar og irrigert land, 10 116 for korn, medan 33 mål var utbygd (urbant) land.
Harmandir Sáhib
Hari Mandir, Harmandir Sáhib eller Sri Darbár Sáhib — mest kjent under tilnamnet Det gylne tempelet — er sikhismens heilagaste stad og valfartsmål for sikhar frå heile verda. Denne gurdvaraen vart bygd av den femte sikh-guruen, guru Ardjun, for å hyse Guru Granth Sáhib, sikhane si heilage skrift.
Forhistorie
Opphavleg var denne staden eit lite vatn i ein skogslund. Reisande og heilage folk kom åt denne staden for meditasjon og kvile. Staden var kjend for roa og det reine og gode vatnet.
Vatnet vart utvida og eit lite samfunn sett opp under leiing av den fjerde sikh-guruen, Guru Ram Das (guru 1574–1581). Under leiing av den femte sikh-guruen, Guru Arjan (guru 1581–1606) vart Harmandir Sáhib bygd. Den muslimske helgenen Hazrat Mian Mir Dji frå Lahore la ned grunnsteinen av Harmandir Sáhib i desember 1588, og bygningen vart fullført i 1601. Tempelet har fire inngangar — eit symbol på toleranse og openheit.
Tempelet vart attoppbygd i 1803 av maharaja Randjit Singh. Kuppelen, som har form som ein lotusblome som vender ned mot jorda, seiest å vera dekt av heile 100 kilo gull. Slik denne gurdvaraen ligg no, er han omgjeven av ein dam kjend under namnet Sarovar.
Operation Blue Star
På 1980-talet opplevde India fleire terroriståtak frå sikhar som ville danna sin eigen stat, Khalistan. Den indiske hæren slo hardt ned mot opprørarane. I 1984 forskansa leiaren for separatiastane, Jarnail Singh Bhindranwale, og ei rekke tilhengjarar seg i Det gylne tempelet.
Etter ordre frå den daverande indiske statsministeren, Indira Gandhi, gjekk den indiske hæren til åtak på tempelet den 5.–6. juni 1984. Målet var å sikre det indiske styret i Panjab og å taka Jarnail Singh Bhindranwale til fange. Separatistleiaren døydde under åtaket. Indira Gandhi vart seinare drepen av livvaktene sine, som var sikhar, som hemn for aksjonen. Dette førte igjen til valdelege hemnåtak mot uskuldige sikhar fleire stader i landet.
Leucate
Leucate er ein kommune i Sør-Frankrike som ligg i departementet Aude i regionen Languedoc-Roussillon. Han ligg ved Middelhavet og har eit typisk søreuropeisk klima med varme somrar og lite nedbør. Kommunen har rundt 3 000 innbyggjarar og eit areal på 24 km². Leucate består hovudsakleg av fire område: Leucate village (landsby), Leucate plage (strand), la Franqui og Port-Leucate. Kommunen har dei siste åra blitt stadig meir turistbasert og opplever ei auka interesse frå skandinaviske turistar.
Fylkesveg 71 i Finnmark
Fylkesveg 71 i Finnmark går mellom Bukta og Hummelvika i Loppa kommune. Vegen er 3,6 km lang.
Vadsø
Vadsø er ein by og administrasjonssenteret i Vadsø kommune i Finnmark. Byen ligg på Varangerhalvøya, på nordsida av Varangerfjorden. Vadsø har hatt bystatus sidan 1833, og er administrasjonssentrum i Finnmark. Det bur om lag 5100 menneske i byen, om lag 83 % av folketalet i kommunen.
Avisa Finnmarken kjem ut i Vadsø seks dagar i veka.
Historie
Byen hadde stor innvandring frå Finland på 1800-talet, og innvandringa synest tydeleg i dag gjennom finsk kultur og mange finske etternamn blant innbyggjarane. Vadsø blir difor ofte omtala som «kvenhovudstaden».
Vadsø Sildoljefabrikk la ned produksjonen i 2009.
Før hadde NRK Finnmark sete i byen.
Næringsliv
«54 prosent av de sysselsatte i Vadsø» var per 2016 «ansatt i offentlig sektor. Fjerde høyest i landet», skreiv NRK i 2018.
Samferdsle
Vadsø har hurtigruteanløp.
Vadsø lufthamn ligg i Kiby, rett aust for byen. Widerøe flyg til Tromsø, Alta og Kirkenes. I tillegg er det daglege avgangar til Båtsfjord, Berlevåg, Mehamn, Honningsvåg og Hammerfest.
Piggsvinet Ludvig
Ludvig er eit piggsvin frå Kjell Aukrusts historier om Reodor Felgen. Ludvig søv lenge om morgonen, og er plaga med høysnue og er svært redd for forandringar. Eit sitat som er typisk for Ludvig er «Det er fali det». Ludvig er saktmodig, litt sær, og trivst best med det gamle. Han er den rake motsetnaden til den framfusne Solan Gundersen som òg bur hjå Reodor Felgen i Flåklypa.
Reodor Felgen
Reodor Felgen er ein figur frå Kjell Aukrusts verd. Han er sykkelreparatør og oppfinnar og bur saman med piggsvinet Ludvig og skjora Solan Gundersen. Reodor Felgen teikna i 1968 den verdskjende racerbilen «Il Tempo Gigante», Noregs svar på italienske Ferrari. Felgen er ein einstøing, og trivst best i selskap med dei to små venene sine, og i sykkelverkstaden sin.
Doningane og innrettningane Reodor Felgen byggjer plar ofte vere lite straumlineforma, men dei verkar på dei mest overraskande vis, i alle fall etter ein del finjustering og med stending vedlikehald. Han er ikkje ein til å kaste saker i unøda, gjenbruk og reparasjon er margen i han.
Fylkesveg 101 i Finnmark
Fylkesveg 101 i Finnmark er ein kort sambandsveg mellom fylkesveg 882 og Hasvik lufthamn. Vegen er 260 meter lang.
Høgstolen
Høgstolen er eit fjell i Rauma og Fjord kommune i Møre og Romsdal. Det har ei høgd på 1953 meter over havet og er det 234. høgaste fjellet i landet av fjella med primærfaktor på minst 50 meter.
33 Polyhymnia
33 Polyhymnia er ein hovudbelteasteroide.
Den vart oppdaga av Jean Chacornac den 28. oktober 1854 og namnsett etter Polyhymnia, den greske Musen for hymnedikting.
Hånådalstinden
Hånådalstind  er eit fjell i Rauma kommune i Møre og Romsdal. Det har ei høgd på 1806 meter over havet og er det 457. Det er det høgaste fjellet i landet av fjella med primærfaktor på minst 50 meter.
Vikesoksa
Vikesoksa er eit fjell på grensa mellom kommunane Molde i vest og Sunndal i aust, i Møre og Romsdal. Det har ei høgd på 1809 meter over havet og er det 452. høgaste fjellet i landet av fjella med primærfaktor på minst 50 meter. Fjellet reiser seg bratt opp frå Eikesdalsvatnet på vestsida. På andre sida ligg det opp for enden på Øksendalen. Toppen kan nåast frå nord utan store vanskar.
Fylkesveg 662
Fylkesveg 662 (Fv662) går mellom Molde og Aukra. Vegen (bortsett frå ferjestrekninga) er 18,2 km lang.
Vegen byrjar i kryss med europaveg 39 ved Moldegård i Molde, går gjennom Molde sentrum og vestover langs Moldefjorden til Julneset, der han har kryss med riksveg 668 til Midsund, og held fram deretter nordover langs Julsundet til Hollingsholm der han kryssar Julsundet med ferje til Aukrasanden.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Arnold Eidslott
Arnold Olav Eidslott var ein norsk arbeidsmann og lyrikar frå Ålesund, som frå 1986 mottok Statens æresløn. Han var sivigerfar til biskop Solveig Fiske. Eidslott var son til ein stuert og voks opp i Skarbøvika i Ålesund. Sjølv arbeidde han som telemontør mest heile sitt yrkesaktiv.
Frå han debuterte som forfattar i 1953, gav Eidslott ut nærare 30 diktsamlingar. Sentralt i diktinga hans står den kristne bodskapen, formidla gjennom eit konservativt bokmål. Forfattarskapen vart gradvis meir påakta, og Eidslott vert i dag rekna som ein fornyar av norsk religiøs litteratur. Han var medlem av Det Norske Akademi for Sprog og Litteratur.
Ernst Orvil
Ernst Orvil (fødd døypt Ernst Nilsen, var ein norsk lyrikar, forfattar og dramatikar frå Oslo. Tankar knytt til Sigmund Freud si psykoanalyse kan finnast att i diktinga til Orvil.
Orvil var frå Oslo. Han studerte ved NTH i Trondheim utan å fullføra studia, men blei i staden forfattar på heiltid frå 1932.
Fylkesveg 132 i Finnmark
Fylkesveg 132 i Finnmark går mellom Sulladannjárga og Gárgu i Kvalsund kommune. Vegen er 25,7 km lang.
Svinøy fyrstasjon
Svinøy fyrstasjon er eit fyr som ligg på Herøy kommune på Sunnmøre
Fyret vart tent første gong 1. september 1905 og det vart avbemanna nøyaktig 100 år seinare i 2005. Fyret ligg særs vêrhart til like nord for Stad, det mest vêrharde kystområdet i landet.
Klima
Meteorologisk institutt har ein vêrstasjon på Svinøy fyr som har vore i drift frå juni 1955. Stasjonen ligg 38 meter over havet.
Nivå for fri konveksjon
Nivået for fri konveksjon («Level of Free Convection» (LFC)) er eit nivå i atmosfæren der temperaturen byrjar å falle raskare enn den fuktigadiabatiske temperaturendringa til ein metta luftpakke i same nivå.
Den vanlegaste måten å finne nivået for fri konveksjon på i eit diagram er er å løfte ein luftpakke frå lågare nivå tørradiabatisk til den kryssar linja for blandingsforholdet til pakken. Frå der kan ein følgje pakken fuktigadiabatisk til temperaturen til pakken er lik temperaturen til omgivnadane. Visst temperaturen til pakken då er høgare enn omgivnadane visst ein løftar pakken vidare langs fuktigadiabaten har ein funne nivået for fri konveksjon.
Den ideelle gasslova (PV = nRT) gjev at volumet til luftpakken er større enn den omliggande lufta etter nivået for fri konveksjon. Luftpakken er lettare enn lufta i omgivnadane, og vil fortsette å stige til temperaturen er lik omgivnadane. Visst luftmassen har eit eller fleire nivå for fri konveksjon er den potensiell ustabil og kan føre til konvektive skyer som cumulus eller toreskyer.
Erling
Mannsnamnet Erling er norrønt, og tyder truleg jarleson eller jarleætling. Erling og det avleidde namnet Elling har namnedag i Noreg den 19. juni.
Namnet var særleg brukt for gutar fødde i Noreg frå rundt 1895 til 1935. Det er no om lag 5 000 menn i Noreg som heiter Erling.
Kalskråtinden
Kalskråtinden  er eit fjell i Rauma kommune i Møre og Romsdal. Det har ei høgd på 1802 meter over havet og er det 466. høgaste fjellet i landet av fjella med primærfaktor på minst 50 meter.
Fylkesveg 156 i Finnmark
Fylkesveg 156 i Finnmark går mellom Skipfjordhøgda og Walsønes i Nordkapp kommune. Vegen er 20,9 km lang.
Fylkesveg 134 i Finnmark
Fylkesveg 134 i Finnmark går mellom Lyngsletta og Klubbukt i Kvalsund kommune. Vegen er 14,5 km lang.
Verdsutstillinga i Paris
Verdsutstillinga i Paris kan visa til:
Solan Gundersen
Solan Gundersen er ein figur frå forteljingane til Kjell Aukrust om livet i Flåklypa. Solan er eit «opportunistisk eksemplar av hakkespettslekten». Han vart ruga ut av egget i eit ospetre nær Glåma. Han er evig optimist, og har alltid filttøflar og strikkeskjerf på seg, og har ikkje særleg høg moral. Det klassiske utbrotet hans er: «Nei, dra meg nå baklengs inn i fuglekassa!»
Kjell Aukrust hevda at Solan og Ludvig var sider av han sjølv. Solan var typisk for haldninga hans i ungdomstida, medan Ludvig var typisk for den meir aldrande forfattaren, som var redd for det meste. Dei to var omtala som «guttene», og var å rekne som «born» i heimen hjå Aukrust. Då Kjell Aukrust døydde, stod dei båe oppførte i dødsannonsen som næraste pårørande.
Triztán Vindtorn
Triztán Vindtorn, Triztán Gyldenløwe Vindtorn var ein norsk lyrikar og artist. Han endra namnet sitt fleire gongar; tidlegare namn var Kjell Erik Larsen, Kjell Erik Vindtorn og frå 1999, Triztán Vindtorn.
Vindtorn vart ofte omtala som den einaste store surrealistiske diktaren Noreg har fostra. Han var fødd i Drammen, og debuterte i 1970.
Gurdvara
Ein gurdvara eller gurduara (panjabi ਗੁਰਦੁਆਰਾ [gurduārā], ਗੁਰਦਵਾਰਾ [gurdvārā], frå «gurū» (ein lærar) og «dvārā» (ei dør)) er eit tempel for sikhar. Gurdvaraer inneheld først og fremst den heilage boka Guru Granth Sáhib. Den mest vidkjende gurdvaraen er Harmandir Sáhib, mest kjend som «Det gylne tempelet» i Amritsar i Panjab i India. Folk av alle religiøse bakgrunnar er velkomne i gurdvaraene så lenge dei tek av seg skorne og dekkjer hovudet føre dei går inn i dei heilagare delane av gurdvaraen. Folk som nettopp har røykt eller drukke alkohol kan bli nekta å komma inn.
Særtrekk
Dei fleste gurdvaraene har desse særteikna:
Nisján Sáhib (sikh-fana)
Nisján Sáhib er ei trekanta oransje fane med ein khanda (sikh-emblem) midt på fana. Ordet «nisján» tyder ‘merke‘ eller ‘symbol’.
Darbár Sáhib (hovudrommet)
Darbár Sáhib er ein sal som inneheld Guru Granth Sáhib — den heilage boka. I dei fleste nyare gurdvaraer er dette ein stor sal som kan romme hundrevis av menneske. Meinigheita sit normalt rett på det teppedekte golvet. Føre ein går inn i Darbár Sáhib må alle taka av seg skorne og dekkje hovudet. Ein går inn roleg og med respekt til tronen der Guru Granth Sáhib er plassert. Der står ein så føre Den heilage skrifta, seier stille bøner, ofrar nokre myntar og bukkar audmjukt for Guru Granth Sáhib. Sikhane behandlar Den heilage skrifta si som ein levande lærar eller guru. Dette teiknet på respekt skal ikkje sjåast på som tilbeding, ettersom sikhar berre har lov til å tilbeda Den einaste Gud, som sikhane kallar Vaheguru.
Langár (matsalen)
Langáren er ein stor sal der fellesmåltid blir serverte. Ein del gurdvaraer har bord og stolar, men i dei fleste er det vanleg at gjestene sit på golvet.
Satjh khand (den skire staden)
Satjh khand, eller ‘den skire staden’, ‘Paradiset’/‘Himmelen’, blir bruka som namn på det rommet der Den heilage boka kviler om natta — på liknande vis som Toráen kviler i hekhálen i jødiske synagogar når han ikkje er i bruk.
Andre rom
Gurdvaraer har gjerne òg kjøken, vaskerom og liknande. Nokre av dei større gurdvaraene har òg gjestekvarter med bad for overnattingsgjester.
Gullhaug
Gullhaug er ein tettstad i Holmestrand kommune i Vestfold og Telemark. Staden har og ligg tre km nordvest for Holmestrand sentrum.
Bergens Elektriske Sporvei
Bergens Elektriske Sporvei er ei museumsline for sporvogn i Bergen. Lina er på 400 meter og går frå den nedlagde vognhallen på Møhlenpris til Olav Kyrres gate. Vognhallen huser no Bergen Tekniske Museum og lina er i drift på søndagar når museet er ope.
Burzum
Burzum er soloprosjektet til Varg Vikernes, som starta 1991 i Bergen. Han har til nyleg vore fengsla for eit drap og kyrkjebrannar utført på 90-talet.
Bakgrunn
Vikernes hadde spelt gitar i rundt to år, og i 1988 starta han bandet Kalashnikov (som òg er kallenamnet til rilfa AK-47) med to andre kameratar. Dei var interessert i trolldom, vikinghistorie og fantasybøker, spesielt boka Ringdrotten av J.R.R. Tolkien. Dette hadde ein stor påverknad på hans musikk i seinare tid. Vikernes kalla seg for Count Grishnack, ein greve og ork i Ringdrotten.
Året etter vart han med i Old Funeral, og la fantasyinteressa bak seg. Dette svartmetallbandet blei splitta i 1992 til Immortal og Burzum. Allereie før splittinga hadde han spelt inn to demoar, Burzum Demo I og Burzum Demo II. Med desse demoane hadde han fått interesse frå Euronymos, gitaristen i Mayhem, og fekk då platekontrakt med plateselskapet hans. Vikernes var på ingen måte misnøgd med Old Funeral-splittet, sidan han tykte musikken vart for death metal, noko han såg som keisamt. I tillegg følte han ei fridomskjensle med at han kunne laga akkurat den musikken han ville, utan direkte påverknad. Han byrja tidleg på Burzum, det første studioalbumet, som vart spelt inn i Grieghallen januar 1992. Burzum vart òg namnet til einmannsbandet, tyder lyset for hedningar og mørket for truande (kristne).
Taugevatn
Taugevatn har avløp via Ustekveikvatnet til Ustevatn i Hol kommune gjennom elva Ustekveikja.
Autotrofi
Ein autotrof eller produsent er ein organisme som sjølv kan byggje opp organiske stoff, slik som karbohydrat, feitt og protein, ved hjelp av energi. Organismen skaffar seg sjølv det stoffet og den energien som er naudsynt for å oppretthalde livet. Orda er samansett av to greske ord: auto som tyder «sjølv» og trophein som tyder «nært». Den direkte tydinga av omgrepet er sjølvnærande og difor òg sjølvforsynt.
Tidleg i Jorda si geologiske historie oppstod det autotrofe organismar som utnytta den kjemiske energien frå oksygenfattige karbon- eller svovelbindingar til å byggje opp naudsynte sukkerstoff. Dei finst enno i oksygenfrie eller oksygenfattige omgjevnader, og produksjonsmetoden deira kallast kjemosyntese.
Seinare oppstod det eincella organismar, cyanobakterier eller blågrønalgar som hadde utvikla ein ny metode til å skaffe seg stoff og energi på, nemleg fotosyntesen. Det ser ut til at fotosyntesen seinare er vorte overført til grøne planter ved at dei har teke til seg blågrønne bakteriar utan å fordøye dei. I alle fall er det tankevekkjande at kloroplastane, organellene som utfører fotosyntesen, har sitt eige DNA.
Eidsfjorden i Sogndal
Eidsfjorden er ein fjordarm av Sogndalsfjorden på nordsida av Sognefjorden i Sogndal kommune. Han strekkjer seg 3 km rett austover.
Fjorden har innløp mellom Kjørnes i nord og Djupeviki i sør. Inst i fjorden ligg Eide, som fjorden er kalla opp etter.
Riksveg 5 går langs nordsida av fjorden. På sørsida går Fylkesveg 214.
Pulpitur
Pulpitur (frå latin pulpitum, ’tribune’) er ein open eller lukka losje i eit kyrkjerom for særskilde høgtståande personar i kyrkjelyden. I Noreg innførte ein pulpitur i mange kyrkjer frå 1600- til 1800-talet.
Fylkesveg 162 i Finnmark
Fylkesveg 162 i Finnmark går mellom Sørkjosen og Snefjord molo i Måsøy kommune. Vegen er 1,8 km lang.
Oberaarrothorn
Oberaarrothorn er eit fjell i Bern-Alpane i Sveits. Oberaarbreen ligg på nordsida av fjellet, medan Studerbreen ligg i nordvest, Galmibreen i sørvest og Minstigerbreen i søraust.
Sogndalsfjorden
Sogndalsfjorden er ein del av Norafjorden som er ein fjordarm av Sognefjorden. Fjorden har ei lengd på 16 km inn til starten av Barsnesfjorden som fjorden heiter nord for Sogndalsfjøra. Norafjorden har innløp ved Nornessundet ved Nornes, rett nord for Fimreite. Like nord for Nornes ligg garden Norum. Litt lenger nord ligg Ylvesåker og Fardal på vestsida. Forbi Fardal kjem ein til garden Øskjastrond (Eskestrand), og her deler fjorden seg i to, ved Kjørnes held Eidsfjorden fram austover, medan hovuddelen av fjorden går inn til Barsnesfjorden, forbi Sogndalsfjøra. Her kryssar den 210 meter lange Loftesnesbrua langs riksveg 5 Loftesnessundet, som markerer den sørlege grensa til Barsnesfjorden, som held fram 5 km vidare nordover. Riksveg 5 går elles langs heile nordsida av fjorden. Utanfor Sogndalsfjøra er det i nyare tid frå tid til anna nytta namnet Sogndalsfjorden, men Norafjorden går heilt inn til Loftesnes der Barsnes startar.
Pære
Pære er frukta av pæretreet og er ei av dei eldste fruktene me kjenner til. Pærer vart dyrka allereie 3000 år f. Kr. Ho blei først tatt i kultur i Austen og seinare kom ho til Hellas. Frå Romerriket spreidde kunnskapane om pæreproduksjon seg med munkane til Mellom- og Nord-Europa. Til Noreg kom ho i mellomalderen. Heile tida har ho vore høgt skatta som ei delikatesse.
Pære i Noreg
Sommarpærer
Haustpærer
Sesongen i Noreg er frå august til oktober. I høve til t.d. eple treng pæra eit tørrare og varmare klima og produksjonen er derfor liten.
Varing
Modne pærer har kort varing og må handterast varsamt og ikkje klemmast på. Ved lagring bør pærer ha 1-2 grader C og ei luftfukt på 95 %. Pærer er vare for etylen og må difor ikkje lagrast saman med epler.
Ragnarok
Fimbulvinter
Fyrst kjem den lange, kalde fimbulvinteren, tre år utan somrar. Dette skjer når ulvane som jager sola og månen endeleg tek dei att og sluker dei.
Krig og katastrofe
Naud og uår fører til fleire store krigar mellom menneska. Store jordskjelv gjer at dei som er blitt haldne fanga, som Loke og Fenresulven, kjem seg fri.
Tre hanar skal gala. Gullinkambi hjå æsene, Fjalar hjå jotnane, og ein rustraud hane utan namn i Helheimen. Det er signalet om at æser og jotnar, og dei to daudingehærane frå Åsgard og Helheim, skal møtast i kamp.
Midgardsormen byrjar å røre på seg og vil opp på land. Det vert flaum og oversvømming, og ormen spyr ut gift som forpestar luft og land. Skipet Naglfar kjem seg laust med jotnane om bord. Heimdall blæs i Gjallarhornet. Surt og eldalvane kjem inn frå Muspelheim, over brua Bifrost, som bryt saman.
Æsene og fiendane deira samlar seg på sletta Vigrid for å slost. Kvar av dei møter sin erkefiende, drep han og blir sjølv drepen: Tor mot Midgardsormen, Odin mot Fenresulven, Ty mot Garm, Frøy mot Surt, Loke mot Heimdall. Surt sender ut eld og lèt verda brenne.
Mest alle døyr i dei mange katastrofane. Yggdrasil og alt anna levende fell, men det skal vera starten på ei ny jord.
Etterpå
Gimle er den vakreste av alle salane og lysere enn sola. Han skal overleva Ragnarok. Der skal dei menneska som overlever Ragnarok samla seg. Gimle ligg i den tredje himmelen som heiter Vidblåin.
Nokre gudar vil overleva det store slaget: Dei to sønene til Odin, Vidar og Vale, bror hans Vile, Hønir (som kan vera eit anna namn for Vile), og Torssønane Magne og Mode. Balder og bror hans Hod, som døydde før gudestriden, vil koma tilbake frå dødsriket. Åsynjene er ikkje nemnd verken i dei som døyr eller dei som overlever, men det blir ymta om at dei vil overleva Ragnarok.
Av uhyra skal Nidhogg fortsatt vera i live og suga blod frå daudingar.
Kjelder
Forteljinga om Ragnarok finst fyrst og fremst i eddakvada Voluspå og Vavtrudnesmál. I Snorre Sturlason si yngre Edda er det ei samla skildring. Hjå Snorre heiter det Ragnarøkk eller myrkret til gudane. Forteljinga om Ragnarok finst soleis i fleire versjonar, meir eller mindre inspirert av tankane om dommedag i kristendomen.
Inspirerte av Ragnarok
Det store gudeslaget har inspirert kunstnarar i fleire tidsaldrar. Richard Wagner skreiv operaen Die Götterdämmerung, som på norsk går under namnet Ragnarok, i 1874. Ragnarok er fjerde delen av Nibelungenringen, eller Der Ring des Nibelungen.
Tord Gustavsen
Tord Gustavsen er ein norsk jazzpianist.
Han voks opp i Hurdal og busette seg seinare i Oslo. Gustavsen fekk utdanninga si frå jazzlinja ved Trøndelag musikkonservatorium 1993-96 og Universitetet i Oslo.
Han har spelt i ulike samanhengar, mellom andre med Silje Nergaard, Siri Gjære, Kristin Asbjørnsen og Live Maria Roggen og med koret SKRUK.
Våren 2008 hadde han tingingsverket ved VossaJazz. Ut frå arbeidet med dette kom også det utvida Tord Gustavsen Ensemble, som kan ha saksofonisten Tore Brunborg, bassisten Mats Eilertsen og trommeslagaren Jarle Vespestad og tidvis også songaren Kristin Asbjørnsen, skodespelaren Cecilie Jørstad og trommeslagaren Rune Arnesen med i duo-, trio-, kvartett- og kvintett-besetning.
I 2009 gav han ut plata Restored, Returned med Tord Gustavsens Ensemble. Under Spellemannprisen 2009 vann dei i klassen jazz for denne plata.
Barsnesfjorden
Barsnesfjorden er den inste delen av Sogndalsfjorden på nordsida av Sognefjorden i Sogndal kommune. Fjorden startar på nordsida av Loftesnessundet ved Sogndalsfjøra og held fram 5 km nordover.
Den 210 meter lange Loftesnesbrua langs riksveg 5 kryssar Loftesnessundet. 2 km inn i fjorden ligg grenda Barsnes, som fjorden er kalla opp etter, på sørvestsida av fjorden og grenda Kvam på nordaustsida. Her svingar fjorden austover før han ved grenda Ølnes svingar nordover det vesle stykket inn til botn av fjorden ved Nagløyri.
Riksveg 55 går langs vest og nordsida av fjorden.
Organ
Eit organ er ein del av kroppen som har ei særskilt oppgåve. T.d. pumpar hjartet blod, og magesekken bidreg til å melte maten. Kvart organ er sett saman av nokre få vevstypar.
Stavern
Stavern (mellom 1799 og 1930: Fredriksvern) er ein tettstad og by i Larvik kommune i Vestfold og Telemark. Staden hadde. Han ligg på vestsida ytst i Larviksfjorden.
Stavern er òg tidlegare kommune i Vestfold som eksisterte fram til 1988, da han vart slått saman med Larvik, Brunlanes, Hedrum og Tjølling til den nye Larvik kommune.
I Stavern ligg Brunla ungdomsskole, barneskulane Jordet skole og Stavern skole, og Stavern kyrkje frå 1756.
Ochsehorn
Ochsehorn er eit fjell i Wallis-Alpane i Sveits.
Fylkesveg 173 i Finnmark
Fylkesveg 173 i Finnmark går mellom Sørvågen i Honningsvåg og Nordvågen i Nordkapp kommune. Vegen er 5,6 km lang.
Fylkesveg 184 i Finnmark
Fylkesveg 184 i Finnmark går mellom Smørstad og Holmen i Porsanger kommune. Vegen er 3,6 km lang.
DS «Felix Scheder»
DS «Felix Scheder» var ein tysk forpostbåt som vart senka i Åramsundet i Sande kommune på Sunnmøre i 1944.
D/S «Felix Scheder» vart opphavleg bygd som ei kvalfangstskute i 1941 på Nylands mekaniske verksted i Oslo. Etterkvart vart han sett inn i teneste som forpostbåt (tysk. Vorpostboot), først i flotiljen V-5502, deretter V-5307. 12. september 1944 vart DS «Felix Scheder» seinka av Barracuda-fly frå RAF skvadron 827 i Åramsundet mellom Åram og Voksa i Sande kommune på Sunnmøre. 22 personar omkom.
Vraket vart oppdaga på ca. 30 meters djup av Reidar Stridh i 1985 og har vorte eit populært mål for dykkarar. Området rundt vraket har vore reinska for miner og bomber fleire gongar, og så seint som hausten 2004 vart det funne ei søkkemine.
Kondensasjonsnivå for heving
Ein kan finne nivået på følgjande måte på eit meteorologisk diagram:
Den potensielle temperaturen til luftpakken blir ikkje endra så lenge prosessen er adiabatisk (ingen varmeutveksling med omgivnadane). Volumet vil derimot auke sidan lufttrykket minkar med høgda. Dette fører til at temperaturen til luftpakken minkar (ut frå den ideelle gasslova). Sidan luftpakken heller ikkje mistar masse, vil blandingsforholdet mellom vassdamp og tørr luft vere det same heilt til temperaturen har nådd nivået for metting. Når det skjer vil vassdampen kondensere, og visst luftpakken blir heva vidare oppover vil det bli danna skyer
Centimeter
Centimeter er ei SI-avleidd eining for måling av avstand. Éin centimeter er lik 10−2 meter, ein hundredels meter. Symbolet for centimeter er cm.
Leddormar
Leddormar eller leddmakk (Annelida, frå annelus, 'lita ring') er ei rekke protostome dyr med ledda kropp. Rekka har namnet sitt av di dyra er bygd opp av ei rekkje einsarta ledd. Det finst om lag 15 000 beskrivne artar leddmakk, mellom dei meitemakken og iglene. Rekka femner dyr med ei lengd frå ein millimeter opp til tre meter.
Centimeter
Centimeter er ein av dei mest brukte måleiningane for avstand.
Leddormar
Ein finn leddormar i dei fleste våte miljø, både på landjorda, i ferskvatn og ikkje minst i hava. Nokre leddormar er parasittar eller kan leva i mutualisme med andre artar.
Centimeter
1 centimeter er lik:
Leddormar
Oppbygnad
Leddmakken er eit metamerisk dyr, det vil seie at han er bygd opp av ei rekkje heilt like segment. Kvart segment har sitt eige par med metanefridier (primitive nyrar) og ei eiga kroppshole som er skild frå førre og neste segment med eit såkalla septum - ei vevsvegg som stammar frå det såkalla mesoderme vevet. Leddmakk har eit lukka blodkarsystem med to hovudårer som går langs ryggen og buken langs heile kroppen.
Ulike typar leddormar
Det finst tre klassar leddmakk: Fleirbørstemakk (Polychaeta), Fåbørstemakk (Oligochaeta) og igler (Hirudinea). Dei to siste gruppene har eit magebelte som vert kalla Clitellum og som vert brukt ved formeiring.
Centimeter
Og motsett:
Stor-London
Stor-London (engelsk Greater London) er ein region og eit seremonielt grevskap i England. Regionen inkluderer hovudstaden i Storbritannia, London, men òg fleire byar utanfor sjølve London slik byen historisk har vore definert. City of London er eit eige grevskap, men er ein del av regionen Stor-London.
Statusen avvik frå norma, då ein skulle forvente at Stor-London berre var eit administrativt grevskap; i staden blei det også gjort til ein eigen region. Bakgrunnen for dette er at det ville vere komplisert å ha London med i ein region saman med område som låg for langt utanfor byen, og ein ønskte å inkludere City of London i eininga.
Beauly Firth
Beauly Firth er ein firth eller fjord nord i Skottland. Han er eit framhald av Moray Firth vestover frå Inverness (North Kessock og South Kessock) og innover. Fjorden endar opp der elva Beauly munnar ut. Kessock-ferja har kryssa den austlege, ytste enden sidan 1400-talet. I dag kryssar A9 fjorden over Kessock-brua.
Beauly Firth har fleire namn på skotsk-gælisk som Linne Fharair, Poll an Ròid og Caolas Uisge a' Mhanachainn.
Holocaustfornekting
Holocaustfornekting er å nekte for at Holocaust fann stad, eller nekte for at det fann stad i det omfanget som no er allment kjent og prova. Holocaust er namnet på dei systematiske massedrapa og forsøka på utsletting av folkegrupper (folkemord) som det nazistiske Hitler-regimet stod for før og under den andre verdskrigen.
I Noreg er det den nynazistiske organisasjonen Vigrid som sterkast fremjar eit slikt syn. Dei kallar Holocaust for «Holocash».
Den mest kjente Holocaust-fornektaren internasjonalt er den britiske forfattaren David Irving.
Jus
Holocaust-fornekting er forbode ved lov i Frankrike, Belgia, Sveits, Tyskland, Austerrike, Romania, Slovakia, Tsjekkia, Litauen, Polen og Israel.
Esker Riada
Esker Riada (Eiscir Riada) er eit system av eskerar eller rullesteinsåsar som strekker seg gjennom midten av Irland, mellom Dublin og Galway.
Eskerane går gjennom fylka Dublin, Meath, Kildare, Westmeath, Offaly, Leitrim, Longford, Roscommon og Galway. Ein stor del av systemet ligg i Teernacreeve-området i Westmeath, og går frå Kilbeggan til Tyrrellspass.
Eskerane har form som relativt låge åskammar danna av sand, grus og kampesteinar. Dei blei lagde att av vatn som fløymde under isbreane, og kom fram i lyset då breane smelta på slutten av den siste istida for rundt 10 000 år sidan.
Historisk tyding
Det irske namnet Eiscir Riada gjev ein indikasjon på tydinga til eskerane. Eiscir tyder 'skilje' og Riada tyder 'veg'.
Etter eit slag ved Maynooth i år 123 blei Irland delt inn i to politiske regionar langs eskerlina – Leath Cuinn ('Conn sin halvdel') i nord og Leath Mogha ('Mogha sin halvdel') i sør.
Fordi det ligg litt høgare enn omlandet gjev Esker Riada ein veg gjennom myrlandet i midten av Irland. Sidan gammal tid har det vore ein veg mellom aust og vest på Irland. Det gamle gæliske namnet på området er An tSlí Mhór, som tyder ‘den store vegen’. Han var ein av dei fem store vegane på Irland som band saman Clonard Abbey, Durrow Abbey og klosterbusetjinga ved Clonmacnoise, som blei grunnlagd på staden der elva Shannon renn gjennom Esker Riada.
I kontrast til dei omliggjande myrlandet gjev den sandhaldige brejorda i eskerane veldrenet jord av relativt god kvalitet, og er nyttig for jordbruk.
I dag
Hovudvegen N6 frå Dublin til Galway går framleis i stor grad langs Esker Riada, og staden er framleis eit viktig jordbruksområde. Dublin-delen byrjar ved High Street ved sida av Wood Quay, og går sørvest gjennom Kilmainham til Greenhills Road.
Eskerane er blitt ei kjelde for byggjemateriale, og det er blitt henta ut mykje sand og grus. Den negative miljøpåverknaden frå denne verksemda er blitt kritisert, og Offaly County Council har verna området i ein County Development Plan, med forslag om å få Esker Riada erklært som ein verdsarvstad.
Fylkesveg 223 i Finnmark
Fylkesveg 223 i Finnmark går mellom Márkannjárga og Gálbbiiddearbmi i Karasjok kommune. Vegen er 10,7 km lang.
Finnan
Finnan  er eit fjell i Rauma kommune i Møre og Romsdal. Det har ei høgd på 1786 meter over havet og er det 499. høgaste fjellet i landet av fjella med primærfaktor på minst 50 meter.
.
Hjartepose
Hjarteposen eller perikard (av latin pericardium, frå gresk peri, 'omkring' og kardia, 'hjarte') er ein dobbeltvegga pose av serøse hinner som omfamnar hjartet. Det ytre bladet blir kalla det parietale, medan det inste blir kalla det viscerale. Mellom desse blada finst det litt væske. Posen syter for at hjartet kan endre form og flytte seg, utan å yte friksjon mot omgjevnadane. Ved betennelse i hjarteposen, perikarditt, vil ein kunne få gnidingslydar og smertar. Opphoping av væske (eksudat) i hjarteposen kan gje tamponade av hjartet, slik at det ikkje lenger kan røre seg fullt ut.
Gassasundet
Gassasundet er eit sund mellom Bømlo og Spissøy i Bømlo kommune. Over sundet går Spissøybrua. Sundet går frå Bømlafjorden i sør til Sagvågsfjorden i nord.
Djupna i Gassasundet varierer mellom 3-4 meter og 10-15 meter.
På Bømlo-sida av sundet deler Riksveg 542 seg i tre, med ei forgreining ut til Trekantsambandet. Gassasundet er difor eit viktig knutepunkt for transport på Bømlo. Her møtast alle bussar mellom Moster, Svortland og Føyno/ Stord, og staden har eit stort busstopp med parkeringsplass.
Fossafjellet
Fossafjellet er eit fjell i Rauma kommune i Møre og Romsdal. Det har ei høgd på 1783 meter over havet og er det 505. høgaste fjellet i landet av fjella med primærfaktor på minst 50 meter.
Desimeter
Desimeter er ei SI-avleidd eining for måling av avstand. Éin desimeter er lik 1/10 meter, ein tidels meter. Symbolet for desimeter er dm.
Desimeter er ein noko brukt måleining, men mindre i bruk enn meter og centimeter. Éin kubikkdesimeter er eit mål på volum som er lik éin liter.
1 desimeter er lik:
Og motsett:
Periferien Sentral-Hellas
Sentral-Hellas eller Kontinental-Hellas (gresk Στερεά Ελλάδα, Stereá Elláda) er ein av tretten periferiar i Hellas. Han omfattar dei tidlegare prefektura Evrytanía, Fthiótida, Fokída, Viotía og Évvia. Periferien utgjer den austlege delen av den tradisjonelle regionen Sentral-Hellas, nord for Attikí og Peloponnes og aust for periferien Vest-Hellas. I nord ligg periferiane Thessalía og Ípiros. Området er eit av dei mest fjellendte i Hellas.
Periferieiningar og kommunar
Etter den administrative reforma i 2010 er periferien Sentral-Hellas delt inn i fem periferieiningar som omfattar 25 kommunar.
Byar og tettstader
Dei største byane og tettstadene i periferien er:
Rangåhøgda
Rangåhøgda  er eit fjell i Rauma kommune i Møre og Romsdal. Det har ei høgd på 1768 meter over havet og er det 545. høgaste fjellet i landet av fjella med primærfaktor på minst 50 meter.
Fylkesveg 263 i Finnmark
Fylkesveg 263 i Finnmark går mellom Mehamn og Gamvik i Gamvik kommune. Vegen er 20,3 km lang.
Fylkesveg 264 i Finnmark
Fylkesveg 264 i Finnmark går mellom Hopseidet i Lebesby kommune og Skjånes i Gamvik kommune. Vegen er 24,6 km lang.
Dekameter
Dekameter er ei SI-avleidd eining for måling av avstand. Éin dekameter er lik 10 meter. Symbolet for dekameter er dam.
Denne eininga er i praksis sjeldan brukt.
Éin kvadratdekameter (1 dam²), som er eit mål på areal, er lik eitt ar, som er 100 m². Dekameter, som er eit mål på lengd, må ikkje forvekslast med dekar, som er eit mål på areal, lik 10 ar.
1 dekameter er lik:
Mikrometer
Mikrometer er ei SI-avleidd eining for måling av avstand. Ein mikrometer er lik 10−6 meter. Symbolet for mikrometer er µm.
Symbolet µ (Unicode-teikn ; HTML  ) er mikro-teiknet. Det er avleidd frå den greske bokstaven μ (my). Symbolet «um» er av og til brukt når µ (SI-prefikset) og μ (den greske bokstaven) ikkje er tilgjengeleg, til dømes på ei skrivemaskin.
Mikrometer er ei vanleg eining for måling av bølgjelengder av infraraud stråling.
Somme menneske, særleg innanfor astronomi og halvleiarteknologi, bruker det gamle namnet mikron og/eller berre symbolet µ i staden for µm, men slik bruk er frårådd.
1 mikrometer er lik:
Og motsett:
Mellomgolv
Mellomgolvet, eller diafragma (frå gresk dia mellom, gjennom og phragma gjerde), er ein muskel hos pattedyr. Han er kuppelforma når han slappar av, flat når han er spent. Mellomgolvet skil brysthola med hjarte og lunger frå bukhola med magesekk og tarmar.
Mellomgolvet er naudsynt for normal respirasjon, det har også ein viktig funksjon for å presse ut avføring.
Hektometer
Hektometer er ei SI-avleidd eining for måling av avstand. Éin hektometer er lik 100 meter. Symbolet for hektometer er hm.
Denne vert i praksis sjeldan brukt.
Éin kvadrathektometer (1 hm²), som er eit mål på areal, er lik éin hektar, som er lik 100 ar, som er lik 10 000 m²
1 hektometer er lik:
Og motsett:
Mètre
Megameter
Megameter er ei SI-avleidd eining for måling av avstand. Éin megameter er lik 106 meter, éin million meter. Symbolet for megameter er Mm.
Megameter vert i praksis lite brukt sidan måleininga er for stor for gjenstandar på jorda. Innan astronomien vert Mm noko brukt til t.d. å oppgi avstanden frå ein planet til planeten sine månar. Det er òg fare for forveksling med millimeter (mm) ettersom mange feilaktig skriv SI-prefikset M (mega) som m (milli).
Og motsett:
Attikí
Attikí (gresk Αττική), òg kalla Attika, er ein av tretten periferiar i Hellas og inneheld Aten, hovudstaden i landet. Attikí omfattar dei tidlegare prefektura Aten, Pireus, Vest-Attikí og Aust-Attikí.
Storfjellet
Storfjellet  er eit fjell i Rauma og Fjord kommune i Møre og Romsdal. Det har ei høgd på 1759 meter over havet og er det 570. høgaste fjellet i landet av fjella med primærfaktor på minst 50 meter.
Attikí
Attikí ligg sør i Hellas og har eit areal på 3 808 km². I tillegg til Aten ligg byane Pireus, Elevsína, Mégara, Lávrio og Marathónas (Marathon) i Attikí. Attikí omfattar òg ein liten del av halvøya Peloponnes og øyane Salamína, Angístri, Éjina, Póros, Ýdra, Spétses, Kýthira og Andikýthira. Oppunder 4 millionar menneske bur i periferien, og meir enn 95 % av dei bur i storbyområdet til Aten.
Attikí var tidlegare ein del av periferien Sentral-Hellas, men vart skild ut som eigen periferi i 1987. Han grensar mot Sentral-Hellas i nord og mot Peloponnes i vest og sør.
Periferieiningar og kommunar
Etter den administrative reforma i 2010 er periferien Attikí delt inn i åtte periferieiningar som omfattar 66 kommunar.
Geografi
Attikí er ei halvøy som stikk ut i Egearhavet. Av fjell finn ein Ymittós, dei austlege delane av Jeránia, Párnitha, Egáleo og Pendéli. Dei deler halvøya inn i slettene Mesójia og Thriásio Pedío. I nord grensar Attikí til Viotíasletta og i vest til Korint. Saroniabukta ligg i sør og øya Évvia ligg utanfor nordkysten. Aten sitt eldste vassreservoar, Marathonsjøen, ligg om lag 40 km nordaust for byen, og opna i 1920-åra. Sidan den gong har reservoaret vore den største innsjøen i Attikí. Skogar dekkjer områda rundt Párnitha, Ymittós og på åsane og i fjella i nordaust og nord, bortsett frå dei høgaste toppane. Fjella i vest og sør er hovudsakleg graskledd eller berre, men ein kan òg finne noko skog her.
Kifisós er den lengste elva og Párnitha det høgaste fjellet i Attikí. Periferien har parkområde i Ymittós-, Pendéli- og Párnithafjella og i dei sørlege områda av halvøya.
As-Samu
As Samu' eller es-Samu' (arabisk السموع ) er ein by i Hebron guvernement på Vestbreidda i Dei palestinske territoria, 12 kilometer sør for byen Hebron og 60 kilometer sørvest for Jerusalem. Edward Robinson identifiserte byen som den bibelske Eshtemoa.
Attikí
Geografi
I følgje Platon var Attikí i antikken avgrensa av Korinteidet i sørvest, og nordover strakk ho seg til fjella Kitherónas og Párnitha. Grensa herfrå mot sjøen hadde området Oropós til høgre og elva Asopós til venstre.
Klima
Attikí har eit typisk middelhavsklima med varme og tørre somrar og generelt lite nedbør. Den årlege nedbørsnormalen varierer frå 370 mm til over 1 000 mm. Vintrane er generelt milde i lågtliggande område nær sjøen, men er meir kjølige i fjella. Snø kan stundom falle i Attikí og skape kaos, som i januar 2002, februar 2004 og januar 2006. Den lågaste temperaturen som er målt i området er -10,4 °C i Votanikós i Aten, medan den høgaste temperaturen som er målt vart målt ved flyplassen Tatói og var på 48,7 °C. Skogbrannar og flaum er vanleg.
Byar og tettstader
Dei største byane og tettstadene i periferien er: 1 Til byområdet for Aten er rekna dei fire periferieiningane Sentral-Aten, Nord-Aten, Vest-Aten og Sør-Aten, i alt 35 kommunar.
2 Til byområdet for Pireus er rekna periferieininga Pireus, i alt 5 kommunar.
STS-41-B
STS-41-B var ei romferd i det amerikanske romferjeprogrammet. Det var den fjerde romferda med romferja Challenger og den første romferda etter den nye måten å namngje romferdene på. Dermed vart det som elles skulle vore STS-11 (STS-10 vart avlyst) daupt om til STS-41-B der det første talet stod for årstalet for oppskytinga, og det andre talet stod for kva stad romferja vart oppskoten. 1 for Kennedy Space Center, 2 for Vandenberg Air Force Base. Den siste bokstaven indikerte kva for ferd det var det budsjettåret. STS-41-B var dermed den andre planlagde romferda innan budsjettåret 1984, og vart skoten opp frå Kennedy Space Center.